Държавен вестник, бр. 39, 2024 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  39
5. стимулиране на международното сътруд­
ничество в областта на научните изследвания 
и иновациите, на участието в европейски и 
трансевропейски научни програми и мрежи, 
както и участието в европейско изследова­
телско пространство;
6. създаването на условия за свободен 
достъп до резултатите от научните изслед­
вания, изцяло или частично финансирани 
с публични средства, както и на ефективна 
система за предоставяне, съхранение, споде­
ляне и използване на научна информация в 
електронен вид.
(3) В рамките на утвърдените средства за 
развитие на научни изследвания и иновации 
по закона за държавния бюджет за съответната 
година и за периода на съответната акту­
ализирана средносрочна бюджетна прогноза 
министърът на образованието и науката и 
министърът на иновациите и растежа раз­
пределят и съгласуват утвърдените средства 
по дейности и направления.
Г л а в а  в т о р а
ФОРМИРАНЕ НА ДЪРЖАВНАТА ПОЛИ­
ТИКА В ОБЛАСТТА НА НАУЧНИТЕ ИЗ­
СЛЕДВАНИЯ И ИНОВАЦИИТЕ
Чл. 7. Държавата формира и провежда 
политиката за насърчаване на научните из­
следвания и на иновациите, като:
1. определя националните и регионалните 
стратегически цели и приоритети и осигурява 
тяхното постигане; 
2. създава условия за съгласуваност на 
политиките в областта на образованието, 
науката и иновациите и другите секторни 
политики и наблюдава, оценява и контролира 
изпълнението им;
3. стимулира научноизследователската и 
иновационната дейност, предприемачество­
то, свързано със създаването на иновации, 
прилагането на нововъзникващи технологии 
и развитието на иновационния капацитет;
4. осигурява достъп до електронни бази 
данни с научна информация;
5. създава условия за увеличаване на разме­
ра на финансовите средства за изпълнение на 
целите и приоритетите по т. 1, включително 
чрез привличане на инвестиции от частно­
правни субекти;
6. осигурява устойчиво финансиране на 
научните организации и висшите училища 
за провеждане на научни изследвания, за 
привличане и развитие на квалифицирани 
човешки ресурси и за обезпечаване на мате­
риалната база;
7. осигурява финансирането и контролира 
изпълнението на национални програми и 
проекти в областта на научните изследвания 
и иновациите;
8. насърчава заявителската активност и 
подпомага дейностите, свързани със закрила 
на интелектуалната собственост върху обекти, 
които са резултат от научноизследователска 
и иновационна дейност;
9. подпомага технологичния трансфер;
10. подкрепя участието в международни 
програми и инициативи в областта на научните 
изследвания и иновациите, включително на 
принципа на споделено финансиране;
11. подкрепя популяризирането на науката 
и иновациите;
12. създава и поддържа благоприятни ико­
номически, административни и финансови 
условия за осъществяване на научноизследо­
вателска и иновационна дейност при условия 
и по ред, определени в нормативен акт;
13. подпомага иновационната дейност чрез 
облекчаване или отпадане на регулаторни 
режими, както и чрез други финансови или 
нефинансови механизми и мерки, насочени 
към подобряване на бизнес средата;
14. подпомага изграждането и функцио­
нирането на научноизследователска инфра­
структура, научно-технологични паркове и 
съоръжения и достъпа до международни и 
европейски научноизследователски инфра­
структури и бази данни;
15. създава условия за привличане на сту­
денти и млади учени в научни разработки и 
разпространение на знания;
16. създава условия за подготовката, ка­
риерното развитие и квалификацията на 
кадри в областта на научните изследвания и 
иновациите;
17. подпомага участието в международния 
обмен на знания чрез изпълнение на съв­
местни проекти и програми и други форми 
на сътрудничество; 
18. създава условия за свободен достъп до 
резултатите от научните изследвания, фи­
нансирани изцяло или частично с публични 
средства, както и координира изграждането 
и поддържането на надеждна и ефективна 
система за предоставяне, съхранение, споде­
ляне, публикуване и използване на цифрови 
научни данни и информация.
Чл. 8. (1) Държавната политика за насър­
чаване на научните изследвания и иновации­
те се провежда от Министерския съвет, от 
министъра на образованието и науката и от 
министъра на иновациите и растежа.
(2) Държавната политика по ал. 1 се 
провежда и от други министри в сферата 
на тяхната компетентност чрез различни 
мерки и дейности в съответния сектор и в 
координация със стратегическите документи 
по чл. 9.
Чл. 9. (1) Министерският съвет провежда 
държавната политика за насърчаване на на­
учните изследвания и иновациите, като: